**Kort nyt fra Samarbejdsudvalget**

**mellem Moesgaard Museum (MoMu) og Institut for Kultur og Samfund (IKS)**

Seneste møde: 13. september 2022

**FORSKNING OG SAMARBEJDE**

* -          Udvalget drøftede mulighederne for større integration og synergi mellem museum og universitet, navnlig i forhold til museets kommende store særudstillinger, herunder hvordan ideer og kompetencer på tværs af fagligheder kan sættes i spil tidligere i processen og samtidig udvikle sig i retning af nogle stærke og tydelige formater.
* -          Projektchef på MoMu Niels Rye er inviteret til at deltage på næste møde den 28. november til en drøftelse af den gode inddragelse af IKS-forskere i MoMu's aktiviteter

**AKTIVITETER**

* -       Årets andet fællesseminar [’Back from the field’](https://arts.au.dk/fileadmin/cas/Afdelinger/Arkaeologi/September7_Back_from_the_field__002_.pdf) blev afholdt i sidste uge. Seminaret bygger på oplæg om sommerens udgravninger og feltarbejde, herunder uddannelsesudgravningerne, med oplæg fra blandt andre Jens-Bjørn Riis Andresen, Rainer Atzbach, Andres Dobat & Liv Stidsing, Reher-Langberg, Mogens Høegsberg & Sarah Croix. Der var overvældende opbakning til arrangementet fra både universitet og museum.
* -       Det næste fællesseminar bliver afholdt i foråret 2023.
* -       Den næste store særudstilling [UD AF KAOS](https://www.moesgaardmuseum.dk/udstillinger/ud-af-kaos/) åbner for offentligheden den 12. november 2022.
* -       Lige nu og frem til 18. september 2022 kan du se udstillingen KROPPE i Udstillingslab, som er [dette års studenterudstilling](https://www.moesgaardmuseum.dk/udstillinger/kroppe/) med deltagelse af mere end 70 antropologistuderende.
* -       De fælles seed-midler understøtter små pilotprojekter og samarbejder, fx mhp kommende ansøgninger eller til fælles afsøgninger af ideer. Det er fortsat muligt løbende at søge op til 10.000 kr. Henvendelse til undertegnede: [lovschal@cas.au.dk](mailto:lovschal@cas.au.dk).

**KOMMUNIKATION**

* -       Der foreligger nu en første version af den nye fælles hjemmeside og logo for Moesgaardsamarbejdet. Der er nedsat en mindre gruppe, der arbejder på en mock-up version samt tekstdele hertil. Et link vil blive rundsendt snarest muligt, og vi vil være meget taknemmelige for al kritik/forslag.
* -       Det nye forskningscharter, der har til formål at støtte om en bredere adgang til og anvendelse af arkæologiske data er nu at finde på [ODM’s hjemmeside](https://www.dkmuseer.dk/nyheder/forskningscharter-for-anvendelse-af-arkaeologiske-data/" \o "https://www.dkmuseer.dk/nyheder/forskningscharter-for-anvendelse-af-arkaeologiske-data/).

**ANSÆTTELSER**

* -       [Trine Kellberg Nielsen](https://pure.au.dk/portal/da/persons/trine-kellberg-nielsen(f125b955-defe-4545-b767-2deb0a37ee62).html) er ansat som afdelingsleder for Arkæologisk afdeling på museet per 1. marts 2023. Peter Hambro Mikkelsen er konstitueret leder indtil da.

Næste møde: 28. november 2022

Samarbejdsudvalget består af: Mads Kähler Holst (formand), Andreas Roepstorff (næstformand), Peter Hambro Mikkelsen, Mette Løvschal, Klaus Markmann Jensen, Susanne Højlund Pedersen, Marcello Mannino, Jesper Sølund Hansen, Pauline Asingh & Jacob Østergaard.